Document ID: 31999R0124

Komisjoni määrus (EÜ) nr 124/1999,
20. jaanuar 1999,
millega muudetakse määruseid (EMÜ) nr 1589/87, (EMÜ) nr 429/90, (EMÜ) nr 1158/91, (EMÜ) nr 3378/91, (EMÜ) nr 3398/91 ja (EÜ) nr 2571/97 seoses pakkumiste esitamise tähtajaga
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EÜ) nr 1587/96, [2] eriti selle artikli 6 lõiget 6, artikli 7 lõiget 5, artikli 7a lõike 1 esimest lõiku, artikli 7a lõiget 3 ja artikli 12 lõiget 3,
ning arvestades, et:
komisjoni 5. juuni 1987. aasta määruses (EMÜ) nr 1589/87 või müügi kohta sekkumisametitele pakkumismenetluse teel [3] (viimati muudetud määrusega (EÜ) nr 455/95 [4]), komisjoni 20. veebruari 1990. aasta määruses (EMÜ) nr 429/90 ühenduses otsetarbimiseks ettenähtud kontsentreeritud võile pakkumismenetluse teel toetuse andmise kohta [5] (viimati muudetud määrusega (EÜ) nr 417/98 [6]), komisjoni 3. mai 1991. aasta määruses (EMÜ) nr 1158/91 sekkumisametite kaudu lõssipulbri vähempakkumise teel kokkuostu kohta [7] (viimati muudetud määrusega (EÜ) nr 569/96 [8]) komisjoni 20. novembri 1991. aasta määruses (EMÜ) nr 3378/91, milles sätestatakse üksikasjalikud eeskirjad või müügi kohta sekkumisvarudest selle väljaveoks ja muudetakse määrust (EMÜ) nr 569/88 [9] (viimati muudetud määrusega (EÜ) nr 1802/95 [10]), komisjoni 20. novembri 1991. aasta määruses (EMÜ) nr 3398/91 segasöötade valmistamiseks kasutatava lõssipulbri müügi kohta pakkumismenetluse teel ja määruse (EMÜ) nr 569/88 muutmise kohta [11] (viimati muudetud määrusega (EÜ) nr 2080/96 [12]) ja komisjoni 15. detsembri 1997. aasta määruses (EÜ) nr 2571/97 või müügi kohta alandatud hindadega ning toetuse andmise kohta koore, või ja kontsentreeritud või kasutamise korral pagaritoodete, jäätise ja teiste toiduainete valmistamiseks [13] (viimati muudetud määrusega (EÜ) nr 1982/98 [14]) on kehtestatud sätted tähtaegu sisaldavate pakkumismenetluste suhtes; kuna majandustegevus aeglustub augustis, on mõistlik muuta määruse (EÜ) nr 2571/97 alusel pakkumiste esitamise tähtaegu 1998. aasta augustis; saadud kogemused näitavad, et on soovitav muuta see kohandus alaliseks ning kuulutada eespool nimetatud määruste alusel augustis välja ainult üks pakkumismenetlus; kui pakkumiste esitamise tähtaeg langeb pühale, tuleks see turust tingitud põhjustel tõsta ümber eelmisele tööpäevale;
käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 1589/87 artikli 2, määruse (EMÜ) nr 429/90 artikli 3 lõike 2, määruse (EMÜ) nr 1158/91 artikli 2, määruse (EMÜ) nr 3378/91 artikli 3 lõike 2, määruse (EMÜ) nr 3398/91 artikli 4 lõike 3 ja määruse (EÜ) nr 2571/97 artikli 14 lõike 2 tekst asendatakse järgmisega:
"Iga alalise pakkumismenetluse pakkumiste esitamise tähtaeg lõpeb iga kuu teisel ja neljandal teisipäeval kell 12 päeval (Brüsseli aja järgi), välja arvatud augusti teine ja detsembri neljas teisipäev. Kui teisipäev on riigipüha, lõpeb kõnealune tähtaeg eelmisel tööpäeval kell 12 päeval (Brüsseli aja järgi)."
Artikkel 2
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. jaanuar 1999

Labels: 3
17
6